Sophora cassioides - Viquipèdia, l'enciclopèdia lliure
Sophora cassioides amb flors.
131400203
Tribu Sophoreae
Gènere Sophora
Espècie Sophora cassioides
(Phil.) Sparre[1]
Sophora cassioides és un petit arbre perennifoli de la família de les lleguminoses, nadiu del centre-sud de Xile.
És un arbre de tronc recte, que pot arribar a mesurar fins a uns 10 m d'alçada. La seva escorça és grisa i pot ser llisa o esquerdada. Té fulles compostes imparipinnades, d'uns 10 cm de longitud i que poden estar formades per entre 9 i 17 folíols de forma arrodonida.
Produeix flors zigomorfes grogues agrupades en raïms penjants i el seu fruit és una llegum alada verd-groguenca amb estrangulacions entre cada septe.
Creix a llocs ombrívols i d'humitat abundant, concretament a Xile, entre el riu Maule (VII Regió) i el sud del riu Palena (nord de la XI Regió).
Es conrea a Xile i a altres països com a planta ornamental, pel fet que produeix flors en abundància a principis de primavera (setembre-octubre a la seva àrea de distribució). A més, la seva fusta s'empra en peces que han de ser resistents, com mànecs d'eines o radis de les rodes de carretes. No s'usa en construcció ni com a llenya.
↑ «Sophora cassioides a EOL» (en anglès). [Consulta: 17 juliol 2014].
Sophora cassioides - Pelú a Enciclopedia de la Flora Chilena.
Rodriguez, R. y Marticorena, A. Nota sobre la nomenclatura del "pilo" Sophora cassioides (Fabaceae) de Chile Chloris Chilensis. Año 4. N° 2.
A Wikimedia Commons hi ha contingut multimèdia relatiu a: Sophora cassioides
Sophora cassioides (en anglès). Encyclopedia of Life.
Obtingut de «https://ca.wikipedia.org/w/index.php?title=Sophora_cassioides&oldid=19129860»